Шьамтәыла иҟоу азинмчнагӡеи анапынҵа ҷыдақәеи змоу Аԥсны ацҳаражәҳәаҩ Мухаммад Али Шьамтәылатәи Арабтә республика ахада Башар Аль-Асад агәраргагатә шәҟәқәа ииҭеит.
Ацҳаражәҳәаҩ Аԥсни Шьамтәылеи рҳәынҭқарратә хьыӡрашәақәа арҳәаны, аҳаҭыртә ҟаруыл ықәыргыланы дрыдыркылеит.
Аиԥылараан Шьамтәыла ахада Башар аль-Асад Аԥсны ахада Аслан Бжьаниа асалам изааиҭиит, игәалаиршәеит уи Шьамтәылатәи Арабтә республикаҿ 2021 шықәса рзы иҟазаара аамҭа. Ахада аль-Асад иазгәеиҭеит Бжьаниеи иареи реизыҟазаашьа аиашьаратә ҟазшьа шамоу.
Шьамтәыла ахада иара убасгьы ацҳаражәҳәаҩ ҿыц изеиӷьеишьеит иусураҿы ақәҿиарақәа.
Аԥсны ацҳаражәҳәаҩ Мухаммед Али Аԥсны ахада Аслан Бжьаниа иҟынтә ахада аль-Асад салам ииҭеит, 2024 шықәса лаҵара 29 азы Аԥсныҟа дааиԥхьеит. Абри амш аҽны иҵуеит фышықәса Шьамтәыла Аԥсны ахьыԥшымра азханаҵеижьҭеи.
Ацҳаражәҳәаҩ иазгәеиҭеит Аԥсни Шьамтәылеи аизыҟазаашьақәа рыҿиараҿ узықәгәыӷша партниорцәаны ишыҟоу.
Мухаммад Али Башар Аль-Асад агәраргагатә шәҟәқәа ииҭеит
Шьамтәыла иҟоу азинмчнагӡеи анапынҵа ҷыдақәеи змоу Аԥсны ацҳаражәҳәаҩ Мухаммад Али Шьамтәылатәи Арабтә республика ахада Башар Аль-Асад агәраргагатә шәҟәқәа ииҭеит.